stanford-oval/wikipedia huggingface dataset:
ויליאם יואל
הישגיו > היסטוריה ופילוסופיה של המדע

למרות שלל הפעילות שהוזכרו בפסקה הקודמת, עבודותיו הידועות ביותר הן שני ספרים שיצאו לאור בכמה כרכים בהם ניסה למפות ולקבוע שיטה בהתפתחות המדעים, היסטוריה של המדעים האינדוקטיביים (History of the Inductive Sciences‏, 3 כרכים, 1837) והפילוסופיה של המדעים האינדוקטיביים, המבוססת על ההיסטוריה שלהם (The Philosophy of the Inductive Sciences, Founded Upon Their History‏ 1840) שאחר כך הורחב לשלושה ספרים שונים היסטוריה של רעיונות מדעיים (History of Scientific Ideas‏, 2 כרכים, 1858),. Novum Organum Renovatum‏ ("המכשיר החדש המשופץ" פרפרזה על ספרו של פרנסיס בייקון Novum Organum‏ 1858) ועל הפילוסופיה של התגלית (On the Philosophy of Discovery‏, 1860). בעוד שהספר "היסטוריה של המדעים האינדוקטיביים" התחקה כיצד כל ענף של המדעים התפתח מימי קדם, התייחס יוּאֶל לספר השני כאל מוסר ההשכל של עבודתו הקודמת כששאף לחלץ תאוריה אוניברסלית של ידע באמצעות ההיסטוריה שאחריה התחקה. בספר "פילוסופיה" מנסה יוּאֶל ללכת בעקבות של תוכניתו של פרנסיס בייקון לגילויה של אומנות גילוי יעילה. הוא בחן רעיונות ("הסבר תפיסות") ועל ידי "צירוף עובדות ניסה לחבר רעיונות אלו לעובדות וכך לבנות מדע". אבל מכך לא נחשפת שום אומנות גילוי, כזו שבייקון חזה, משום ש"כושר המצאה, חוכמה וגאונות" נדרשים בכל שלב.
הפילוסוף ג'ון סטיוארט מיל בספרו הידוע "מערכת לוגית" (A System of Logic) הרבה להתווכח עם יוּאֶל, אך הודה בהקדמה לספר כי הושפע מהידע והרעיונות שקרא בספר "היסטוריה של המדעים האינדוקטיביים" של יוּאֶל. יוּאֶל מצידו התנגד לאמפיריציזם האנגלי בן תקופתו. בעקבות עמנואל קנט הוא טען כנגד הטבע האפריורי של האמת ההכרחית של ג'ון סטיוארט מיל, ובעזרת החוקים שניסח לבניית התפיסות הוא חלק על השיטות האינדוקטיביות של מיל ואף ענה על הטענות שהעלה מיל בספרו על אינדוקציה, עם התייחסות מיוחדת לספר מערכת לוגית של ג'. סט. מיל (On Induction, With Special Reference to J. St. Mill's System of Logic‏, 1849).
הישגיו > הפילוסופיה של המוסר

בין 1835 ל-1861 פרסם יוּאֶל עבודות שונות על הפילוסופיה של המוסר ופוליטיקה. העיקריות שביניהן:
יסודות המוסר, כולל ממשל (Elements of Morality, Including Polity‏), התפרסמה ב-1845. הייחודיות של עבודה זו, שנכתבה מתוך כנקודת השקפה אינטואיטיבית, היא החלוקה בת החמש של מקורות הפעולה ומטרותיהם, של זכויות האדם הראשוניות והאוניברסליות (ביטחון אישי, רכוש, חוזה, זכויות המשפחה והממשלה) והמידות העיקריות (טוב לב, צדק, אמת, טוהר וסדר).
הרצאות על תולדות הפילוסופיה של המוסר באנגליה (Lectures on the History of Moral Philosophy in England‏), 1852
דיאלוגים אפלטוניים לקורא האנגלי (Platonic Dialogues for English Readers‏), (1850-1861)
עבודתו במנהל הקולג'

יוּאֶל בלט לא רק במחקר המדעי ובפילוסופיה, אלא גם במנהל של האוניברסיטה והקולג'. ספרו הראשון מסה בסיסית על מכניקה (An Elementary Treatise on Mechanics‏ 1819) ועבודותיהם של ג'ורג' פיקוק (George Peacock) וג'ון הרשל (בנו של האסטרונום הנודע ויליאם הרשל) עזרו לעצב מחדש את שיטת לימוד המתמטיקה בקיימברידג'. עבודתו וספריו עזרו גם להשפיע על הכללת מדעי הטבע והמוסר כחלק מתוכנית הלימודים של קיימברידג'. עם זאת, בייחוד בערוב ימיו, הוא התנגד לרפורמות. הוא הגן על שיטת הלימוד האישית של קיימברידג' ובמחלוקת עם הבישוף קונופ תירלוול (Connop Thirlwall) הוא התנגד לקבלה ללימודים באוניברסיטה של מתנגדים לדת האנגליקנית (Dissenters, קרי קתולים או פרוטסטנטים). הוא תמך בשיטה החברות מן המניין של הכמורה, במעמד המיוחס של "fellow-commoners", ובסמכותם של ראשי הקולג'ים בניהול ענייני האוניברסיטה. הוא התנגד למינוי "ועדת האוניברסיטה" (1850) וכתב שתי חוברות (Remarks) כנגד הרפורמה באוניברסיטה (1855). הוא התנגד לתוכנית של הטלת האחריות על התקציב בידי חברים מסנאט האוניברסיטה ובמקום זאת תמך בשימוש בכספי הקולג' לשם מתן סעד כספי לעבודה מדעית או למרצים.
כיבודים ואזכורים

מכתש יוּאֶל על הירח קרוי על שמו.
הבניינים בסגנון גותי המכונים "חצר יוּאֶל" בטריניטי קולג' שבקיימברידג' קרויים על שמו.
המינרל יוּאֶלִיט (CaC2O4•H2O) קרוי על שמו.
יוּאֶל היה אחד ממוריו של צ'ארלס דרווין באוניברסיטת קיימברידג'. לאחר מסעו השני באונייה "ביגל", כשדרווין החל לכתוב את ספרו מוצא המינים, הוא ציטט מתוך "מסת ברידגווטר" של יוּאֶל:
אבל בהתייחסות לעולם החומרי, אנו יכולים לכל הפחות להרחיק עד כדי כך- אנו יכולים להבחין כי מאורעות מתרחשים לא בשל התערבות אלוהית מבודדת, המופעלת בכל מקרה ומקרה, אלא בביסוס החוקים הכלליים
הערות שוליים

↑  פרנסיס אגרטון (1829-1756), הרוזן ברידג'ווטר השמיני, שהיה מאמין נלהב ב"תאולוגיה טבעית" (הניסיון למצוא הוכחה לקיומו של אלוהים או של ישות אלוהית אינטליגנטית מבלי להזדקק לשימוש בגילויים על טבעיים או מעשי ניסים) הוריש 8,000 ליש"ט שיתחלקו על פי החלטתו של דייוויס גילברט, נשיא החברה המלכותית, בין 8 כותבים מוכשרים שיכתבו על "כוחו, חוכמתו וטוב לבו של אלוהים כמוכח על ידי הבריאה".
הכח ברלין

כרזה לקראת משחקה של הכח ברלין בארץ נגד הפועל תל אביב, יולי 1933
הכח ברלין (בגרמנית: Sport-Club Hakoah Berlin) היה מועדון ספורט יהודי, מהעיר ברלין שבגרמניה. המועדון כלל ספורטאים בענפי מגוונים. אך הקבוצה הבולטת ביותר של המועדון הייתה קבוצת הכדורגל, שהורכבה מכדורגלנים יהודים.
היסטוריה

המועדון נרשם תחת התאחדות הכדורגל הגרמני, טרום מלחמת העולם הראשונה, ב-22 ביולי 1905, כ"מועדון הספורט הכח ברלין", והשתתף בעיקר בטורנירים מקומיים קטנים. ב-1929 מוזג מועדון הכח ברלין עם המועדון "חוג התעמלות יהודי בר כוכבא ברלין" (בגרמנית:Jüdischer Turnverein Bar Kochba Berlin) - מועדון שהוקם עוד ב-22 באוקטובר 1898. האיחוד יצר את המועדון "חוג ההתעמלות והספורט יהודי הכח בר כוכבא" (בגרמנית: "Jüdischer Turn- und Sportverein Bar-Kochba-Hakoah" או בקיצור JTSV). המועדון התמודד בליגות הנמוכות של התחרויות הגרמניות, ונחשב למועדון כדורגל מקצועני מצליח בשנים 1925–1927, אך עם זאת לא הגיע לשחק בליגות הבכירות בכדורגל הגרמני.
עליית הנאצים לשלטון ב-1933, הובילה לאפליה גזענית כנגד היהודי גרמניה הנאצית, מה שלא פסח על המועדון, שהוצא מכלל התחרויות באותה שנה, כמו שאר המועדונים היהודים בגרמניה.
עקב הרחקת המועדונים היהודים מהליגות הארציות של ההתאחדות הגרמנית, שחקנים יהודיים מקבוצות כלל-גרמניות סולקו מהן, ובלית ברירה עברו לשחק בקבוצות היהודיות, בהן קבוצת "בר־כוכבא הכח", במקביל עברו המועדונים היהודים להתחרות בטורנירים של קבוצות יהודיות בלבד, למשל ליגת כדורגל של תנועת מכבי העולמית, מה שמצד אחד שמר על המסגרת שלהם בתור קבוצות ספורט, אך מצד שני הוריד את רמתם המקצועית. בליגה הזו זכתה קבוצת בר־כוכבא־הכח להצלחה לא מבוטלת. כאשר כבר בשנה הראשונה זכתה באליפות, וחזרה על ההישג שלוש פעמים לאחר מכן. ב-1937, בשיא הבידוד של הקבוצות היהודיות בגרמניה, הגיעה קבוצת הכדורגל של בר־כוכבא־הכח למסע משחקים בארץ ישראל. חברי הקבוצה נאלצו לשחק 4 משחקים בתוך שישה ימים בלבד, ולשלב בין לבין שורה ארוכה של קבלות פנים וטקסים שנערכו לכבודם בישראל. התוצאות היו בינוניות מקצועית: בר־כוכבא רשמה שני ניצחונות, שתי תוצאות תיקו ושלושה הפסדים. התוצאות נחשבו לפושרות בגלל שהקבוצות הישראליות שנחשבו ללא מקצועניות בתחילת דרכן. מה שמעיד כי הניתוק מתחרות מול שאר הקבוצות הגרמניות גבה מחיר ספורטיבי. כשנה וחצי לאחר מכן, לאחר ליל הבדולח ב-1938 נסגרו סופית כל מועדוני הספורט היהודיים בגרמניה, ובכללם בר־כוכבא ברלין שפורקה.
לאחר סיום מלחמת העולם השנייה והשואה, לאחר שהתרבות והספורט חזרו לשגרתם, חזרו גם מועדוני הספורט היהודים לתמונה, והחלו להגיח שנית גם בגרמניה, כאשר מועדון הספורט הכח ברלין נוסד מחדש ב-21 ביוני 1945. ב-28 באפריל 1953, החליף המועדון את שמו ונקרא "איגוד המשחקים וינטה 05 ברלין" (בגרמנית: "Spielvereinigung Vineta 05 Berlin" או בקיצור SpVgg), ולמעשה איבד את זהותו היהודית ואת הקשר שלו למועדון העבר הכח. לאחר מכן ב-1970 הוקם מחדש המועדון מכבי ברלין שלקח תחת חסותו את פעילות הכדורגל היהודית בברלין, ולמעשה מרכז את תחום זה עד היום.
ב-1972 ה-SpVgg מוזג לתוך המועדון "קורסו 99 ברלין" ב-1972, ליצירת "מועדון הספורט קורסו 99 וינטה ברלין". בהמשך התמזג המועדון פעם נוספת עם המועדון "וודינגר 08" ובגלגולו כיום נקרא המועדון "וודינגר קורסו 99/וינטה" ומשחק בליגות הנמוכות של גרמניה.
עוד בשנות ה-30 הרבה משחקני הכח היהודים החליטו לעזוב את ארץ מולדתם ולהגיע לארץ ישראל, שם הקימו מועדון שנקרא "הכח ברלין" שפעל בישראל במקביל למועדון המקורי בברלין. בהמשך הקימו גם את קבוצת הכח תל אביב, מה שהיווה את הבסיס ההיסטורי להקמת קבוצת הכח עמידר רמת גן שעתידה הייתה לזכות באליפויות ובגביעים בליגה הישראלית בשנות ה-60 וה-70.
ראו גם

מכבי ברלין
הכח עמידר רמת גן
המשפחה שלי (שיר)

| --- | --- |
 סינגל בביצוע שלמה ניצן
 מתוך האלבום הפסטיבל הישראלי לשירי ילדים מס' 11
 יצא לאור:  1980
 סוגה:  שיר ילדים 
 שפה:  עברית 
 אורך:  2:50
 כתיבה:  יורם טהרלב
 לחן:  נורית הירש
 
המשפחה שלי, המוכר במילותיו הראשונות: זה התחיל משני הורים, הוא שיר ילדים שכתב יורם טהרלב והלחינה נורית הירש, ואשר בוצע לראשונה על ידי שלמה ניצן ב-1980 במסגרת פסטיבל שירי הילדים ה-11.
השיר מציג מסיבת יום הולדת משפחתית מנקודת המבט של הדובר, הוא הילד החוגג.
תולדות השיר

המחבר, יורם טהרלב, סיפר על השיר ועל חיבורו:
השיר הולחן על ידי נורית הירש ב-26 באוקטובר 1980. הוא נמסר לביצועו של שלמה ניצן – מכוכבי הילדים הפופולריים בשנות ה-70 וה-80, שהיה מוכר מהסדרות "רגע עם דודלי" ו"מה פתאום?". ניצן ביצע את השיר בליוויה של להקת חטיף בפסטיבל שירי הילדים ה-11, שנערך בדצמבר 1980, והוא הגיע למקום השני בפסטיבל.
השיר הופיע באלבום הפסטיבל, שיצא ב-1980 בהוצאת ישראדיסק. כבר ב-1981 הוא נדפס בספר שיריו של טהרלב "לאוהבים את האביב", ומאז הופיע בקובצי שיריו ובאסופות רבות של שירי ילדים עבריים.
השיר (במלואו או במסגרת מחרוזת) הושר על ידי זמרים נוספים, בהם ציפי שביט, עוזי חיטמן, חני נחמיאס וגבי ברלין, ונכלל באלבומי מוזיקה לילדים.
על שם השיר נקרא אלבום אוסף של שירי ילדים מאת נורית הירש, "המשפחה שלי: ממיטב שירי הילדים של נורית הירש" (2001), וכן ספר מנגן משיריה (2020), המלוּוה באיוריה של גל ויצמן.
המחבר יורם טהרלב בשנת פרסום השיר
המלחינה נורית הירש
המבצע המקורי שלמה ניצן
הערות שוליים

↑  השיר באתר של יורם טהרלב.
↑  המשפחה שלי: מילות השיר, באתר של נורית הירש. תווי השיר בכתב ידה של הירש שמורים בארכיונה שבספרייה הלאומית (MUS 0304 A 0004). ראו רשומה באתר הספרייה.
1 2  הפסטיבל הישראלי לשירי ילדים מס’ 11 באתר סטריאו ומונו.
↑  אלבום הפסטיבל באתר Discogs.
↑  לימים, ב-2004, נכלל השיר במצעד פסטיבלי הילדים שנערך באתר ynet. ראו נעם שגב, ובמקום הראשון: "רציתי שתדע", באתר ynet, 17 בדצמבר 2004; מצעד פסטיבלי הילדים באתר פזמונט.
↑  ראו אלבום פסטיבל שירי הילדים ה-11 ובו ביצועו של שלמה ניצן לשיר, באתר הספרייה הלאומית.
↑  לאוהבים את האביב: שירי יורם טהרלב, תל אביב: משרד הביטחון, 1981, עמ' 146.
↑  נורית הירש, המשפחה שלי, איורים: גל ויצמן, קריית גת: יוסף שרברק – דני ספרים, [תש"פ 2020].
האלבומים הנמכרים ביותר בכל הזמנים בידי נשים

הפסקול The Bodyguard של ויטני יוסטון הוא האלבום הנמכר ביותר בכל הזמנים בידי אישה, על אף היותו אלבום שהוקלט בידי אמנים שונים.
האלבומים הבאים, שהוקלטו על ידי אמניות סולו ולהקות בנות, נמכרו לפחות בלמעלה מ-10 מיליון עותקים. רשימה זו כוללת אלבומי אולפן, מיני-אלבומים, אלבומי להיטים, אוספים, פסקולים ורמיקס. אלבומים שהוקלטו על ידי אמנים שונים נכללים ברשימה אם אישה זוכתה כאמנית הראשית שהקליטה אותו. הנתונים המוצגים ברשימה לא כוללים סחורה משומשת, אלא עותקים עם מקורות מהימן.
הפסקול The Bodyguard מאת ויטני יוסטון (שהוקלט על ידי אמנים שונים בהובלתה) הוא האלבום הנמכר ביותר בכל הזמנים בידי אישה; מכירותיו מוערכות בלמעלה מ-45 מיליון עותקים מאז יציאתו לאור בנובמבר 1992. Come On Over מאת שאניה טוויין מוכר על ידי גינס שיאי עולם כאלבום האולפן הנמכר ביותר בכל הזמנים של אמנית סולו עם למעלה מ-40 מיליון עותקים. הבעלות הקודמות של השיא הן: קרול קינג עם Tapestry, ויטני יוסטון עם Whitney Houston וכן, מדונה עם True Blue לפי גינס שיאי עולם (מהדורות 1989 ו-1992, בהתאמה). למדונה יש גם את אלבום האוסף הנמכר ביותר בכל הזמנים (אמנים שונים ואמנית סולו) עם The Immaculate Collection, שנמכר בלמעלה מ-30 מיליון עותקים. אמניות בולטות נוספות כוללות את שאקירה, כאמנית הלטינית היחידה ברשימה עם אלבום הבכורה הבין-לאומי שלה Laundry Service, והיקארו אוטאדה (אנ') עם First Love כאמנית האסייתית היחידה. לסלין דיון יש את האלבום היחיד שאינו הוקלט בשפה האנגלית לחלוטין עם D'eux, שהוכתר לאלבום הצרפתי הנמכר ביותר בכל הזמנים. לספייס גירלז יש את האלבום הנמכר ביותר של להקת בנות עם Spice, בעוד שלמריה קארי יש את אלבום חג המולד הנמכר ביותר בכל הזמנים בידי אמנית, Merry Christmas. אלבום הבכורה ...Baby One More Time של בריטני ספירס נחשב לאלבום הבכורה הנמכר ביותר בכל הזמנים בידי אישה.
לאמניות רבות יש מספר אלבומים ברשימה, בראשן מדונה עם תשעה מאלבומיה ואחריה סלין דיון (שבעה אלבומים), מריה קארי (שבעה אלבומים), ויטני יוסטון (שישה אלבומים), בעוד לבריטני ספירס, אניה, שאניה טוויין וג'נט ג'קסון יש שלושה. לחמש הראשונות יש אלבומים רבים עם מכירות של למעלה מ-20 מיליון עותקים ברחבי העולם. נכון לעכשיו, 21 של אדל הוא האלבום הנמכר ביותר במאה ה-21.
האלבומים ברשימה מדורגים לפי מדדי מכירה שונים, מ-40 מיליון עותקים ל-10 מיליון עותקים. בנוסף, הם מדורגים לפי סדר מספר העותקים שנמכרו ולאחר מכן לפי שנת היציאה שלהם.
האלבומים

| --- | --- |
*: מציין את בעלת השיא הקודם של האלבום הנמכר ביותר בכל הזמנים בידי אישה
האלבומים > 40 מיליון עותקים או יותר

| אמנית | מדינה | אלבום | שנת יציאה | מכירות משוערות |
| --- | --- | --- | --- | --- |
| ויטני יוסטון / אמנים שונים | ארצות הברית ארצות הברית | The Bodyguard | 1992 | 45 מיליון 40 מיליון |
| שאניה טוויין | קנדה קנדה | Come On Over | 1997 | 40 מיליון 39 מיליון |
האלבומים > 30 עד 39 מיליון עותקים

| אמנית | מדינה | אלבום | שנת יציאה | מכירות משוערות |
| --- | --- | --- | --- | --- |
| אלאניס מוריסט | קנדה קנדה | Jagged Little Pill | 1995 | 33 מיליון |
| סלין דיון | קנדה קנדה | Falling into You | 1996 | 32 מיליון |
| סלין דיון | קנדה קנדה | Let's Talk About Love | 1997 | 31 מיליון |
| אדל | הממלכה המאוחדת הממלכה המאוחדת | 21 | 2011 | 31 מיליון |
| מדונה | ארצות הברית ארצות הברית | The Immaculate Collection | 1990 | 30 מיליון |
האלבומים > 20 עד 29 מיליון עותקים

| אמנית | מדינה | אלבום | שנת יציאה | מכירות משוערות |
| --- | --- | --- | --- | --- |
| מריה קארי | ארצות הברית ארצות הברית | Music Box | 1993 | 28 מיליון |
| נורה ג'ונס | ארצות הברית ארצות הברית | Come Away with Me | 2002 | 27 מיליון |
| קרול קינג | ארצות הברית ארצות הברית | Tapestry | 1971 | 25 מיליון |
| ויטני יוסטון | ארצות הברית ארצות הברית | Whitney Houston | 1985 | 22 מיליון |
| מדונה | ארצות הברית ארצות הברית | True Blue | 1986 | 25 מיליון |
| בריטני ספירס | ארצות הברית ארצות הברית | ...Baby One More Time | 1999 | 25 מיליון |
| ספייס גירלז | הממלכה המאוחדת הממלכה המאוחדת | Spice | 1996 | 23 מיליון |
| סלין דיון | קנדה קנדה | All the Way... A Decade of Song | 1999 | 22 מיליון |
| אדל | הממלכה המאוחדת הממלכה המאוחדת | 25 | 2015 | 22 מיליון |
| מדונה | ארצות הברית ארצות הברית | Like a Virgin | 1984 | 21 מיליון |
| ויטני יוסטון | ארצות הברית ארצות הברית | Whitney | 1987 | 20 מיליון |
| טרייסי צ'פמן | ארצות הברית ארצות הברית | Tracy Chapman | 1988 | 20 מיליון |
| סלין דיון | קנדה קנדה | The Colour of My Love | 1993 | 20 מיליון |
| שאניה טוויין | קנדה קנדה | The Woman in Me | 1995 | 20 מיליון |
| מריה קארי | ארצות הברית ארצות הברית | Daydream | 1995 | 20 מיליון |
| לורן היל | ארצות הברית ארצות הברית | The Miseducation of Lauryn Hill | 1998 | 20 מיליון |
| בריטני ספירס | ארצות הברית ארצות הברית | Oops!... I Did It Again | 2000 | 20 מיליון |
האלבומים > 11 עד 19 מיליון עותקים

| אמנית | מדינה | אלבום | שנת יציאה | מכירות משוערות |
| --- | --- | --- | --- | --- |
| סינדי לאופר | ארצות הברית ארצות הברית | She's So Unusual | 1983 | 16 מיליון |
| מדונה | ארצות הברית ארצות הברית | Ray of Light | 1998 | 16 מיליון |
| אבריל לאבין | קנדה קנדה | Let Go | 2002 | 16 מיליון |
| איימי ויינהאוס | הממלכה המאוחדת הממלכה המאוחדת | Back to Black | 2006 | 16 מיליון |
| מדונה | ארצות הברית ארצות הברית | Like a Prayer | 1989 | 15 מיליון |
| מריה קארי | ארצות הברית ארצות הברית | Mariah Carey | 1990 | 15 מיליון |
| מריה קארי | ארצות הברית ארצות הברית | Merry Christmas | 1994 | 15 מיליון |
| TLC | ארצות הברית ארצות הברית | CrazySexyCool | 1994 | 15 מיליון |
| טוני ברקסטון | ארצות הברית ארצות הברית | Secrets | 1996 | 15 מיליון |
| מריה קארי | ארצות הברית ארצות הברית | #1's | 1998 | 15 מיליון |
| דיידו | הממלכה המאוחדת הממלכה המאוחדת | No Angel | 1999 | 15 מיליון |
| אניה | אירלנד אירלנד | A Day Without Rain | 2000 | 15 מיליון |
| ליידי גאגא | ארצות הברית ארצות הברית | The Fame | 2008 | 15 מיליון |
| ג'נט ג'קסון | ארצות הברית ארצות הברית | Janet | 1993 | 14 מיליון |
| ספייס גירלז | הממלכה המאוחדת הממלכה המאוחדת | Spiceworld | 1997 | 14 מיליון |
| כריסטינה אגילרה | ארצות הברית ארצות הברית | Christina Aguilera | 1999 | 14 מיליון |
| אניה | אירלנד אירלנד | Shepherd Moons | 1991 | 13 מיליון |
| דסטיניז צ'יילד | ארצות הברית ארצות הברית | The Writing's on the Wall | 1999 | 13 מיליון |
| פינק | ארצות הברית ארצות הברית | M!ssundaztood | 2001 | 13 מיליון |
| שאקירה | קולומביה קולומביה | Laundry Service | 2001 | 13 מיליון |
| ברברה סטרייסנד | ארצות הברית ארצות הברית | Guilty | 1980 | 12 מיליון |
| טינה טרנר | ארצות הברית ארצות הברית | Private Dancer | 1984 | 12 מיליון |
| פאולה עבדול | ארצות הברית ארצות הברית | Forever Your Girl | 1988 | 12 מיליון |
| ג'נט ג'קסון | ארצות הברית ארצות הברית | Janet Jackson's Rhythm Nation 1814 | 1989 | 12 מיליון |
| סלין דיון | קנדה קנדה | D'eux | 1995 | 12 מיליון |
| ג'ול | ארצות הברית ארצות הברית | Pieces of You | 1995 | 12 מיליון |
| סלין דיון | קנדה קנדה | These Are Special Times | 1998 | 12 מיליון |
| אלישה קיז | ארצות הברית ארצות הברית | Songs in A Minor | 2001 | 12 מיליון |
| סלין דיון | קנדה קנדה | A New Day Has Come | 2002 | 12 מיליון |
| דיידו | הממלכה המאוחדת הממלכה המאוחדת | Life for Rent | 2003 | 12 מיליון |
| נורה ג'ונס | ארצות הברית ארצות הברית | Feels like Home | 2004 | 12 מיליון |
| קלי קלרקסון | ארצות הברית ארצות הברית | Breakaway | 2004 | 12 מיליון |
| פרגי | ארצות הברית ארצות הברית | The Dutchess | 2006 | 12 מיליון |
| טיילור סוויפט | ארצות הברית ארצות הברית | Fearless | 2008 | 12 מיליון |
| כריסטינה אגילרה | ארצות הברית ארצות הברית | Stripped | 2002 | 12 מיליון |
| אניה | אירלנד אירלנד | Watermark | 1988 | 11 מיליון |
| מדונה | ארצות הברית ארצות הברית | Music | 2000 | 11 מיליון |
| שאניה טוויין | קנדה קנדה | Up! | 2002 | 11 מיליון |
| ביונסה | ארצות הברית ארצות הברית | Dangerously in Love | 2003 | 11 מיליון |
האלבומים > 10 מיליון עותקים

| אמנית | מדינה | אלבום | שנת יציאה | מכירות משוערות |
| --- | --- | --- | --- | --- |
| אוליביה ניוטון-ג'ון | אוסטרליה אוסטרליה | Physical | 1981 | 10 מיליון |
| ברברה סטרייסנד | ארצות הברית ארצות הברית | Memories | 1981 | 10 מיליון |
| מדונה | ארצות הברית ארצות הברית | Madonna | 1983 | 10 מיליון |
| ג'נט ג'קסון | ארצות הברית ארצות הברית | Control | 1986 | 10 מיליון |
| ויטני יוסטון | ארצות הברית ארצות הברית | My Love Is Your Love | 1998 | 10 מיליון |
| ויטני יוסטון | ארצות הברית ארצות הברית | I'm Your Baby Tonight | 1990 | 10 מיליון |
| שריל קרואו | ארצות הברית ארצות הברית | Tuesday Night Music Club | 1993 | 10 מיליון |
| טוני ברקסטון | ארצות הברית ארצות הברית | Toni Braxton | 1993 | 10 מיליון |
| מדונה | ארצות הברית ארצות הברית | Something to Remember | 1995 | 10 מיליון |
| מריה קארי | ארצות הברית ארצות הברית | Butterfly | 1997 | 10 מיליון |
| שר | ארצות הברית ארצות הברית | Believe | 1998 | 10 מיליון |
| TLC | ארצות הברית ארצות הברית | FanMail | 1999 | 10 מיליון |
| היקארו אוטאדה | יפן יפן | First Love | 1999 | 10 מיליון |
| ויטני יוסטון | ארצות הברית ארצות הברית | Whitney: The Greatest Hits | 2000 | 10 מיליון |
| דסטיניז צ'יילד | ארצות הברית ארצות הברית | Survivor | 2001 | 10 מיליון |
| בריטני ספירס | ארצות הברית ארצות הברית | Britney | 2001 | 10 מיליון |
| אבריל לאבין | קנדה קנדה | Under My Skin | 2004 | 10 מיליון |
| מריה קארי | ארצות הברית ארצות הברית | The Emancipation of Mimi | 2005 | 10 מיליון |
| מדונה | ארצות הברית ארצות הברית | Confessions on a Dance Floor | 2005 | 10 מיליון |
| קארי אנדרווד | ארצות הברית ארצות הברית | Some Hearts | 2005 | 10 מיליון |
| נלי פורטדו | קנדה קנדה | Loose | 2006 | 10 מיליון |
| ביונסה | ארצות הברית ארצות הברית | I Am... Sasha Fierce | 2008 | 10 מיליון |
| סוזן בויל | הממלכה המאוחדת הממלכה המאוחדת | I Dreamed a Dream | 2009 | 10 מיליון |
| טיילור סוויפט | ארצות הברית ארצות הברית | 1989 | 2014 | 10 מיליון |
ראו גם

האלבומים הנמכרים ביותר בכל הזמנים
להקות בנות שיאניות מכירות
לקריאה נוספת

Clerk, Carol (2008). Madonna Style. Music Sales Group. ISBN 978-0-85712-218-6.
Smith, Sean (2019). Spice Girls: The Story of the World's Greatest Girl Band. HarperCollins. ISBN 978-0-00-826756-8.
Taraborrelli, J. Randy (2002). Madonna: An Intimate Biography. Simon & Schuster. ISBN 978-0-7432-2880-0.
המשפחה הקדושה

ערך זה עוסק בהכינוי בנצרות למשפחתו הקרובה של ישו. אם התכוונתם למשמעות אחרת, ראו .
הבריחה למצרים מעשה ידי אלברכט דירר.
המשפחה הקדושה
המשפחה הקדושה הוא הכינוי בנצרות למשפחתו הקרובה של ישו - מרים אימו, ויוסף, אביו המאמץ.
חג המשפחה הקדושה

חג המשפחה הקדושה הוא חג דתי נוצרי הנחוג על ידי נוצרים קתולים לכבוד שלושת בני המשפחה הקדושה.
החג נקבע על ידי האפיפיור ליאו ה-13 בשנת 1893. עד שנת 1969 נחוג החוג ביום ראשון בשבוע שחל באוקטבה (שמונת הימים) שלפני חג ההתגלות (היינו יום ראשון בשבוע שבין ה-7 בינואר ל-13 בינואר כולל שני ימים אלה).
מאז שנת 1969 נחוג החג ביום הראשון בשבוע שחל בין חג המולד וראש השנה הנוצרית (היינו בין ה-25 בדצמבר ל-1 בינואר). בשנים בהם אין יום ראשון בשבוע זה (דבר המתרחש כאשר הן חג המולד והן ראש השנה הנוצרית חלים ביום ראשון - נחוג חג המשפחה הקדושה ביום שישי בשבוע שבין שני חגים אלה. החג הוזז על מנת לאפשר את חגיגת "חג הטבלת האדון" ביום בו נחוג קודם לכן חג המשפחה הקדושה.
החג עצמו אינו חג חובה בקרב הקתולים, אולם חובה להשתתף במיסה מיוחד הנערכת ביום זה בכנסייה.
שימושים תרבותיים

קתולים אדוקים נוהגים לרשום בראשי מכתביהם את האותיות "J.M.J" - ראשי תיבות שמות בני המשפחה הקדושה (בדומה לנוהג לכתוב "בס"ד" בקרב יהודים מסורתיים ודתיים).
חדש ששוני

חַדֵשׁ שְׂשׂוֹנִי הוא פיוט המושר ברוב הקהילות בעם ישראל. נהוג לשיר את הפיוט במוצאי שבת. מקובל ששם מחברו היה "שילא" ששמו מופיע בסופי המילים הראשונות של הפיוט.
תוכן הפיוט

בפיוט (כמו בפיוט אליהו הנביא) נוכחת דמותו של אליהו הנביא. רעיון הפיוט הוא בקשת משאלות, חלקן פרטיות ואישיות וחלקן לאומיות וכלליות לאוכלוסיית היהודים. בכל סוף בית בפיוט ישנה הפנייה המבקשת את ביאתו של אליהו הנביא שהוא מבשר הגאולה.
לחנים

לפיוט מספר לחנים. אחד הלחנים המוכרים הוא הלחן של חסידי ברסלב, אשר מושר בפיהם גם בזמירות שבת, בפיוט יום זה מכובד. זהות המלחין אינה ידועה.
לחן נוסף הוא לחן שהלחין הרב יצחק גינזבורג ומופיע בדיסק "שמחת עולם" בביצוע של ישי ריבו.
(בבית השלישי המתחיל במילים כונן לעם זו, באות מ׳ יש שאומרים משנאי יחזה. ויש שאומרים מקנאי).
הבית ברחוב גריבלדי

| --- | --- |

עטיפת הספר
 מידע כללי
 מאת:  איסר הראל
 איורים:  עיצוב העטיפה: יוסי ג'יברי
 הוצאה
 הוצאה:  זמורה ביתן
 תאריך הוצאה:  1975
 מספר עמודים:  299
"הבית ברחוב גריבלדי" הוא ספר מאת איסר הראל, ראש המוסד לשעבר, המתאר את מבצע לכידתו של אדולף אייכמן. הראל פיקד על לכידתו של אייכמן.
תקציר העלילה

הספר נפתח במשפט הבא: "משפטו של אדולף אייכמן, האיש שבית דין ישראלי מצא אותו אשם במיליוני מעשי רצח מתוך כוונה 'להכחיד עם שלם מעל פני האדמה', התנהל בכל הפומביות שאמצעי התקשורת ההמונית של הדור הזה יכולים לשוות להתרחשות."
לכידת אדולף אייכמן הייתה מבצע חשאי שהוצא לפועל בארגנטינה על ידי המוסד למודיעין ולתפקידים מיוחדים ("המוסד") במאי 1960. אייכמן היה המארגן הראשי של השמדת יהודי אירופה בימי השואה. לאחר מלחמת העולם השנייה הוא נמלט לארגנטינה, נתגלה שם, נלכד בפעולה חשאית על ידי אנשי "המוסד" והובא לישראל, שם הוא נשפט על מעשיו. הפעולה נחשבת לאחת המורכבות והנועזות שנעשו על ידי "המוסד", לאור המרחק הרב מישראל והצורך להוציאה לפועל בחשאי וללא ידיעת שלטונות ארגנטינה.
הספר מתאר את סיפור לכידת אדולף אייכמן על ידי אנשי המוסד, שמתרחשת בבואנוס איירס, ב-11 במאי 1960, בעת חזרתו לביתו. הסיפור מוצג על ידי איסר הראל, מפקד המבצע. בנוסף, הספר מתאר את משפחתו של אדולף אייכמן ואת רגשות האימה עם הידיעה על חטיפתו. הספר מצטט את דברי בתו של אייכמן בעת האירוע: ”קיימות 3 אפשרויות: אבא נעצר על ידי המשטרה בשל עבירה כל שהיא, אולי בשל שכרות, הוא נפגע בתאונה ומוטל פצוע בבית חולים או שהובא בלא רוח חיים לחדר מתים כל שהוא. האפשרות השלישית היא, שהוא נמצא בידי הישראלים”. אמרה זו מצביעה על כך שבני משפחתו של אייכמן לא ידעו בתחילה מה עלה בגורלו.
לפי הספר, סוכני המוסד תצפתו על ביתו של אייכמן במשך חמישה ימים רצופים והגיעו למסקנה שהוא חוזר בערב למקום מגוריו בשעה קבועה, ומעובדה זו הסיקו עובדות מסוימות שעזרו למהלך החקירה[דרושה הבהרה]. "ארבע פעמים בשעה שבע ארבעים ופעם אחת דקות ספורות לפני השעה שמונה".
בספר מתוארת החלטתו של איסר הראל להטיל על חברו רפי איתן את הובלת ופיקוד המבצע. איסר הראל נשאר אמנם המפקד בפועל ופיקד על חלק גדול מן המבצע, אך הוא שיתף את איתן בהובלה של מבצע זה.
לאחר לכידת אייכמן בבואנוס איירס, הוא הועבר לדירה קטנה בארגנטינה, שם תוחקר ואומתה זהותו. זמן מה לאחר מכן הוטס אייכמן לישראל. לקראת סוף הספר מתואר כיצד המשלחת הישראלית השיבה את מצב הבית לקדמותו וסיימה כמה משימות אחרונות, כדי שלא יישאר סימן לחקירה שנערכה באותה דירה בארגנטינה, וכדי שהמשלחת תוכל לחזור לישראל.
הדמויות

ריקרדו קלמנט – השם הבדוי איתו הסתובב אייכמן
איסר הראל – מפקד המבצע, הסופר
ד"ר שנער – ראש משלחת השילומים בגרמניה
אפרים אילני – הראשון מקרב אנשי הכח שיצא לבואנוס איירס
ד"ר פריץ באואר – משפטן יהודי שהביא לישראל את המידע שאייכמן נמצא בארגנטינה.